OzLabs/hebrew-wiki-articles huggingface dataset:
אנטל אבר

אנטל אבּר, ׁ(במקור הנריק אלנברגר<ref>Az engedélyt tartalmazó BM rendelet száma/évszáma: 60264/1886. Névváltoztatási kimutatások 1886. év 2. oldal 32. sor</ref> בהונגרית: Éber Antal; פשט, 6 במאי 1872<ref></ref> – בודפשט, 4 ביוני 1950)<ref></ref> היה סופר כלכלי, פוליטיקאי יהודי-הונגרי. אחיו היו ארנה אבר (1874–1968), אגרונום, ולאסלו אבר (1871–1935), היסטוריון אמנות.

==קורות חיים==
אנטל אלנברגר נולד במשפחה יהודית של הסוחר קארוי אלנברגר ושל אילונה זוננברג.<ref></ref> הוא סיים את לימודיו בגימנסיה בבודפשט (1889). הוא קיבל את הדוקטורט שלו במשפטים מאוניברסיטת בודפשט (שמה היום אוניברסיטת אטווש לוראנד) ולאחר מכן עבר את מבחן לשכת עורכי הדין. הוא החל את הקריירה שלו ב"בנק הלאומי ההונגרי המרכזי לחיסכון". בשנת 1899 הפך לראש מחלקה של "הבנק ההונגרי לחקלאות ולקצבאות". משנת 1902 עסק בעריכת דין. בשנת 1904 הפך למנכ"ל "הבנק ההונגרי להתיישבות ולפרצלציה". ממיזוג שני הבנקים האחרונים ב -1917 הפך למנכ"ל "הבנק ההונגרי לחקלאות ולקצבאות". משנת 1906 היה גם חבר האספה הלאומית ההונגרית (חבר פרלמנט) עם תוכנית עצמאית. בשנת 1919 בין ה-12 ביולי ל-12 באוגוסט הוא היה נציב הכספים של הממשלה הלאומית שישבה זמנית בעיר סגד. בשנת 1920 התמזג הבנק ההונגרי לחקלאות וקצבאות עם הבנק ההונגרי-איטלקי ואבר הפך למנכ"ל ולאחר מכן ליו"ר עד 1932. בשנת 1930 נבחר אבר לנשיא "לשכת המסחר והתעשייה של בודפשט". מ-1926 עד 1948 היה נשיא "החברה הכלכלית ההונגרית". הוא ערך את כתב העת "כלכלה הונגרית" (Magyar Közgazdaság). הוא עסק גם בכתיבת מאמרים עבור ה"סקירה כלכלית" (Közgazdasági Szemle) וליומונים שונים. מ-1931 עד 1939 היה שוב חבר פרלמנט עצמאי כמעט לחלוטין, לאחר שעזב את המפלגה המאוחדת בספטמבר 1931 בשל עמדתו במדיניות כלכלית של סחר חופשי ולא הצטרף לשום סיעה אחרת.

אשתו הייתה וילמה ארז'בט דוברנסקי, איתה התחתן ב-28 במרץ 1901 בבודפשט.<ref></ref>

== כתביו ==
* המדיניות הכלכלית של סצ'ני (בודפשט, 1940)
* התפתחות ההון הלאומי ההונגרי בשנים 1924–1929.
* איך יכולים להתעשר בחינם? (בודפשט, 1947)
* התעשייה שלנו לפני מאה שנים. (1940)
* מה שצ'ני מלמד (בית הדפוס העיר סגד, 1941)
* מזכר על הנחיות המדיניות הכלכלית שלנו (בודפשט, 1932)
* סחר חופשי ופרוטקציוניזם (בודפשט, 1938)

== לקריאה נוספת ==
* Magyar életrajzi lexikon ([http://mek.oszk.hu/00300/00355/html/ABC03609/03613.htm לקסיקון ביוגרפי הונגרי]. עורכת ראשית אגנש קניירש. 1967)
* ביוגרפיה של [http://mpgy.ogyk.hu/mpgy/alm/al931_36/85.htm אנטל אבר] באלמנך של הפרלמנט ההונגרי בשנים 1931–1936
* ביוגרפיה של [http://mpgy.ogyk.hu/mpgy/alm/al935_40/251.htm אנטל אבר] באלמנך של הפרלמנט ההונגרי בשנים 1935–1940
== קישורים חיצוניים ==

== הערות שוליים ==

קטגוריה:כלכלנים יהודים הונגרים
קטגוריה:יהודים חברי הפרלמנט ההונגרי
קטגוריה:חברי האספה הלאומית ההונגרית
קטגוריה:בוגרי אוניברסיטת אטווש לוראנד בודפשט
קטגוריה:משפטנים יהודים הונגרים
קטגוריה:בודפשט: אישים
קטגוריה:הונגרים שנולדו ב-1872
קטגוריה:הונגרים שנפטרו ב-1950
קלרה בייץ'

קלרה בייץ (בסרבית: Klara Baic; 1912 – 1994) היא חסידת אומות העולם סרבית, שהצילה יהודים בזמן מלחמת העולם השנייה.<ref name=":0"></ref>

== פעילות בתקופת השואה להצלת יהודים ==
קלרה בייץ', הייתה סרבית נוצרייה ואם חד הורית למרג'יצ'ה, בת ה-12. בייץ' הסכימה לקחת תחת חסותה שני ילדים יהודים, מירקו דנברג בן ה-11 ופאול דנברג בן ה-8, בניהם של זוג רופאים יהודים ד"ר סטבן והילדה דנברג, שהובאו אליה על ידי דודם, שהתגנב אל הגטו והבריח אותם החוצה. ד"ר סטבן דנברג נתקל בקושי רב בחיפושיו אחר מקום מסתור לילדיו. הוא הצליח למצוא להם מקלט זמני אצל חבריה של אשתו, אבל רק ליום או יומיים בכל פעם. בעזרת הדוד, אחי אשתו, שפנה לכומר, שהיה בעל קשרים עם הפרטיזנים נוצר הקשר עם קלרה. הדוד הביא את הילדים לביתה ונתן לה סכומי כסף קטנים כדי לעזור לה בתשלום הוצאות מחייתם. הבן מירקו העיד שקלרה שיתפה אותם בכל מה שקורה ועשתה הכל כדי להצילם. קלרה קיבלה החלטה זו למרות החשש מפני ענישה חמורה למי שנותן מחסה ליהודים. קלרה הכינה מקום מסתור בחצר של שכנתה למקרה של חיפוש בית פתאומי או פשיטה. בתחילת ספטמבר 1944 היא עברה, יחד עם בתה והבנים, לבית של קרוב משפחתה, שם הם שהו עד לשחרור האזור באוקטובר 1944.<ref name=":0" /><ref name=":1"></ref><ref></ref>

== לאחר המלחמה ==
האם, הילדה דנברג, שרדה את אושוויץ וחזרה לסובוטיצה. בהמשך היגרה עם בנה מירקו (לימים מייקל דנבר) לארצות הברית. הבן פאול דנברג היגר לשוודיה.<ref name=":0" /><ref name=":1" />

== הכרה והנצחה ==
ב-18 בפברואר 2007 הכיר יד ושם בקלרה בייץ' כחסידת אומות העולם. הטקס התקיים בעיר בלגרד בסרביה. נפטרה ב-1 בינואר 1994.<ref name=":0" /><ref name=":1" />

== הערות שוליים ==

קטגוריה:ילידות 1912
קטגוריה:סרבים חסידי אומות העולם
קטגוריה:חסידות אומות העולם
קטגוריה:נפטרות ב-1994
לאסלו אבר

לאסלו אבּר (במקור עד 1886 אלנברגר, בהונגרית: Éber László; פשט, 11 ביוני 1871<ref></ref> – בודקסי, 29 במרץ 1935) היה היסטוריון של האמנות, מתרגם, מורה יהודי-הונגרי, חבר נספח של האקדמיה ההונגרית למדעים. לאסלו אבר הוא אחיהם הבכור של אנטל אבר (1872–1950), כלכלן ופוליטיקאי, ושל ארנה אבר (1874–1968), שהיה פוליטיקאי חקלאי והיסטוריון כלכלי.

== ביוגרפיה ==
לאסלו אלנברגר נולד במשפחה יהודית של הסוחר קארוי אלנברגר ושל אילונה זוננברג. הוא קיבל את הדוקטורט שלו במדעי הרוח באוניברסיטת בודפשט (שמה היום אוניברסיטת אטווש לוראנד) ב-1894 והמשיך את השכלתו בלייפציג בשנים 1895–1896 ובצרפת ובאיטליה בשנים 1896–1897. משנת 1897 הצטרף לארכיון המדליות והעתיקות של המוזיאון הלאומי של הונגריה כעוזר אוצר. משנת 1904 עבד בוועד הלאומי לענייני אנדרטאות כממונה ומשנת 1906 כמרצה ממונה. במקביל, לימד תולדות אמנות בבית הספר הלאומי המלכותי ההונגרי לאמנויות שימושיות בין השנים 1900 לבין 1919 ובין 1905 לבין 1912 היה פרופסור חבר באוניברסיטת בודפשט לתולדות האמנות הנוצרית המוקדמת ושל ימי הביניים.

בתקופת הרפובליקה הסובייטית ההונגרית, בין אפריל לאוגוסט 1919 הסכים לקבל על עצמו באוניברסיטת בודפשט לטכנולוגיה ולכלכלה את ניהול המחלקה לתולדות האמנות עם התואר פרופסור מן המניין. לאחר נפילת הרפובליקה הסובייטית, בסתיו 1919, נשללו ממנו כל תפקידיו ומינויו והוא פרש. בין השנים 1920 לבין 1935 היה מנכ"ל של חברת "מסחר הברזל שטאדלר" (Stadler Vaskereskedés Rt). בבודפשט. הוא מת בסנטוריום לחולי ריאות בבודקסי.

== עבודותיו ==
אבר עסק בעיקר באמנות האירופיות וההונגרית של ימי הביניים. מחקריו על ציורי קיר ואמנות מימי הביניים מהתקופה של בית ארפאד הם משמעותיים.

=== עבודותיו העיקריות ===
* הביטוי הציורי בציור האיטלקי ושל ארצות השפילה. בודפשט. 1894
* ספר לאמנויות שימושיות 1– 3. בודפשט. 1902–1912. (ככותב שותף)
* דונטלו (1903)
* אוסף קלמן גירגל (בתוך: אמנויות שימושיות בהונגריה. 1907. 57-95)
* קריאות בתולדות האמנות. בודפשט. 1909
* ציורי קיר שהתגלו לאחרונה באלמקרק. עלון אקדמי 1914.
* תולדות האמנויות. בודפשט. 1926 (עם בלה בראט וזולטאן טאקץ' פלווינצי)
* לקסיקון אמנות. עורך לאסלו אבר. בודפשט. 1926
* גלריה קלאסית. בודפשט. 1928 (ככותב שותף)

=== תרגומים ספרותיים ===
* רומן רולן : מיכלאנג'לו
* מכתבים מאת וינסנט ואן גוך
* קריאות בתולדות האמנות

== חברות והוקרה ==
אבר נבחר כחבר נספח באקדמיה ההונגרית למדעים ב-1914, אך הודח מהדירקטוריון ב-1920 בשל תפקידו ב-1919, וחברותו הוחזרה רק לאחר מותו ב-1989.

== ראו גם ==
ארתור אלק: [http://epa.oszk.hu/00000/00022/00592/18650.htm לאסלו אבר]. ניוגט (1935/5)

== לקריאה נוספת ==
* Magyar életrajzi lexikon ([http://mek.oszk.hu/00300/00355/html/ABC03609/03615.htm לקסיקון ביוגרפי הונגרי]. עורכת ראשית אגנש קניירש. 1967)
* Új magyar életrajzi lexikon II. (D – Gy) (לקסיקון ביוגרפי חדש 
* מיהו מי בספרות ההונגרית? ספרי מאגר 

== קישורים חיצוניים ==

== הערות שוליים ==

קטגוריה:היסטוריוני אמנות יהודים הונגרים
קטגוריה:מתרגמים יהודים הונגרים
קטגוריה:יהודים חברי האקדמיה ההונגרית למדעים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:הונגרים שנולדו ב-1871
קטגוריה:הונגרים שנפטרו ב-1935
ארנה אבר

ארנה אבּר (במקור אלנברגר, בהונגרית: Éber Ernő; בודפשט, 9 באוקטובר 1874<ref></ref> – בודפשט, 7 בספטמבר 1968)<ref></ref> היה אגרונום, מגדל בעלי חיים, פוליטיקאי חקלאי, היסטוריון כלכלי יהודי-הונגרי. אחיו היו אנטל אבר (1872–1950) כלכלן, פוליטיקאי וכן של לאסלו אבר (1871–1935), היסטוריון אמנות ומתרגם.

== ביוגרפיה ==
ארנה אבר נולד במשפחה יהודית (שככל הנראה התנצרה אי מתי במהלך חייה). הוריה היו קארוי אלנברגר, סוחר, ואילונה זוננברג. הוא סיים את האקדמיה לכלכלה במושונמדיאראובאר (Mosonmagyaróvár) ב-1895. לאחר מכן הפך לעוזר כלכלי בדרקאדיהאזה (Derekegyháza). שאנדור קארוי הבחין במאמרו שפורסם ב-1897 והזמין אותו להיות מזכיר אחוזתו בפוט (Fót). ב-1899 הפך לעוזר המזכיר של האגודה הכלכלית של טרנסילבניה בקולוז'וואר, שם גם השיג תואר במשפטים. ב-1907 הפך למזכיר האגודה הכלכלית של מחוז שופרון וב-1917 הפך למנכ"ל האגודה. הוא גם נבחר למזכיר ראשי לשם כבוד של המחוז. שמו נקשר בייסוד קואופרטיב חלב שופרון ובית הספר החקלאי בצ'רמאיור.

לאחר מלחמת העולם הראשונה חזר לבודפשט, שם ב-1924 החל לערוך את כתב העת של מגדלי בעלי החיים עד 1939, ומשנת 1932 את לוח מגדלי בעלי החיים. בנוסף, בין השנים 1927–1938 הוזמן על ידי משרד החקלאות לחקור את הערך התזונתי של החלב ושל מוצרי החלב וכן לפעילויות תעמלנות נלוות. בעיקרו של דבר, קמפיין החלב בבתי הספר קשור בשמו. הוא השתתף במספר קונגרסים בינלאומיים במהלך השנים הללו. ב-1938 הפך ליועץ הכלכלי של הבנק ההונגרי-איטלקי.

ב-1940 תרגם להונגרית את יצירתו של אדם סמית בת שני הכרכים (עושר העמים - "מחקר בדבר טבעו וסיבותיו של עושר האומות"), ובשנת 1946 תרגם את דוחותיו של הרמטכ"ל האמריקני ג'ורג' קטלט מרשל (George Catlett Marshall) בשנים 1943–1945 שפורסמו בארבע מהדורות. כהיסטוריון כלכלי פרסם ב-1942 כרך על היסטוריה כלכלית באחוזות משפחת סצ'ני. לאחר מלחמת העולם השנייה היה פקיד של מפעל החוטים והבדים ברובע 13 של בודפשט (1945–1950). ב-1952 הפך לעמית מחקר במוזיאון החקלאי ההונגרי, ומשנת 1957 פרש כאחד המומחים להיסטוריה חקלאית של המוזיאון.

== עבודותיו העיקריות<ref>[http://www.odrportal.hu/web/guest/results Éber Ernő művei]</ref> ==
* המשבר החקלאי וסיבותיו (Hungarian Farmers' Review, 1897)
* מאבק הגזעים. נתונים על סוגיית הלאומיות הטרנסילבנית (1905)
* תנאים לשינוי החקלאות ההונגרית (1906)
* אחוזות גדולות-אחוזות קטנות (1930)
* מדיניות אחוזות סבירה (1935)
* בעל האחוזות של צנק (1942)
* מיהו האיכר ההונגרי ומה הוא היה יכול להיות (סגד, 1944)
* הזנה חסכונית (עם אישטוואן וייזר, 1947, 1948)
* התפתחות גידול בעלי חיים הונגרי (1961)

== לקריאה נוספת ==
* לקסיקון ביוגרפי הונגרי [https://mek.oszk.hu/00300/00355/html/ABC03609/03614.htm א' (א' - ק').] עורך ראשי. אגנש קניירש. בודפשט: 1967. עמ' 406.
* [http://www.nevpont.hu/view/10224 נקודת שם]
== הערות שוליים ==

קטגוריה:מתרגמים יהודים הונגרים
קטגוריה:אגרונומים יהודים
קטגוריה:גידול בעלי חיים
קטגוריה:בודפשט: אישים
קטגוריה:הונגרים שנולדו ב-1874
קטגוריה:הונגרים שנפטרו ב-1968
משה זלאטין

משה (מויסיי) מרקוביץ' זלאטין ( 10 בדצמבר 1882, יקטרינוסלב - 9 באוקטובר 1952, ניו יורק) הוא מנצח ופסנתרן אקדמי רוסי ובולגרי ממוצא יהודי, מנצח ראשי של האופרה הלאומית בסופיה (1922–1924, 1929, 1932–1936).

== חייו ==
נולד ביקטרינוסלב, מחוז יקטרינוסלב של האימפריה הרוסית ב-10 בדצמבר 1882.

סיים את לימודיו בקונסרבטוריון במוסקבה כפסנתרן וכמנצח. לאחר סיום הלימודים, לימד בחוג לאופרה בקונסרבטוריון. מאוחר יותר עבד באופרה "זימין" במוסקבה.

בשנת 1920 הגיע לבולגריה, שם מונה למנצח הראשי של אגודת האופרה (ידידות האופרה) בסופיה, שם הכניס כלי נגינה חדשים – קלרינט בס וקונטרה-בסון. ב-1922 יסד את הפילהרמוניה הלאומית ועבד כמנצח הראשון שלה.

לאחר 1924 עזב את בולגריה ועמד בראש להקות אופרה רוסיות במדינות אירופה ובארצות הברית .

היה מנהל האופרה של סופיה ב-1929 ושוב בשנים 1932–1936. הועלה לראשונה בבולגריה למעלה מ-20 אופרות, ביניהן הנסיך איגור, בוריס גודונוב, ההוגנוטים.

משנת 1936 חי באמריקה, ניצח במטרופוליטן אופרה ועסק בהוראה. משה מרקוביץ' זלאטין נפטר בשנת 1952

==קישורים חיצוניים==

== הערות שוליים ==

קטגוריה:פסנתרנים יהודים רוסים
קטגוריה:מנצחים יהודים אמריקאים
קטגוריה:מנצחים יהודים רוסים
קטגוריה:מוזיקאים יהודים בולגרים
קטגוריה:פסנתרנים יהודים אמריקאים
קטגוריה:ילידי 1882
קטגוריה:נפטרים ב-1952
כוח הגנת איסלנד

כוח הגנת איסלנד (באנגלית: Iceland Defense Force בראשי תיבות: IDF) היה פיקוד מרחבי של צבא ארצות הברית שהתקיים בין השנים 1951–2006. הפיקוד הוקם לבקשת נאט"ו במטרה להגן על איסלנד שלה יש כוחות הגנה מוגבלים בלבד.

==היסטוריה==
איסלנד היא אחת מהחברות המייסדות של נאט"ו, אולם יש לה כוחות הגנה מוגבלים בלבד. איסלנד נחשבת לנכס אסטרטגי חשוב של נאט"ו, ולפיכך החליט צבא ארצות הברית להקים, פיקוד מרחבי מיוחד שיספק לאי הגנה. בסיס הכוח היה בתחנה האווירית של חיל הים בעיר קפלאוויק. מפקד הכוח היה אדמירל אמריקני ששמש במקביל גם כמפקד שאר כוחות נאט"ו. הוא היה כפוף בתחילה לפיקוד האטלנטי, בהמשך עבר לפיקוד הכוחות המשותפים ואז לפיקוד אירופה. הפיקוד כלל כוחות מהצי, חיל האוויר וחיל הנחתים של ארצות הברית וכן כוחות איסלנדיים קטנים.

בין השנים 1951–1959 הטילה ממשלת איסלנד איסור סודי על הצבת חיילים אפרו-אמריקאים באי. ב-1961 הכריזה ממשלת איסלנד כי היא "לא תתנגד לשילובם של שלושה או ארבעה חיילים צבעוניים בכוח ההגנה, אך מקווה שהם ייבחרו בקפידה". מספר החיילים האפרו-אמריקאים גדל בהדרגה במהלך שנות ה-60, ובתחילת שנות ה-70 בוטל האיסור באופן רשמי.

כוחות הפיקוד השתתפו במספר מבצעים שנועדו לדמות מתקפה של כוחות ברית ורשה על איסלנד. ב-15 במרץ 2006 הודיע שגריר ארצות הברית באיסלנד כי כל הכוחות האמריקניים ייסוגו מאיסלנד לפני ספטמבר של אותה שנה. אף על פי שהכוחות נסוגו, המתקנים האמריקניים נותרו בקפלאוויק ומתוחזקים מאז בידי חברה פרטית איסלנדית. ארצות הברית עדיין מחויבת להגנה על איסלנד והיא הודיעה כי תחזיר את כוחותיה לאי אם הוא יאויים. בפברואר 2016 דווח כי הצי האמריקני יחזור לאיסלנד כדי לעקוב אחרי צוללות רוסיות.

==קישורים חיצוניים==

* Reports on the partial withdrawal of U.S. forces in 2006: 
* Joint Understanding Between the U.S. and Iceland [https://www.government.is/library/01-Ministries/Ministry-for-Foreign-Affairs/Joint_Understanding.pdf]

קטגוריה:הכוחות המזוינים של ארצות הברית
קטגוריה:המלחמה הקרה
קטגוריה:איסלנד: צבא וביטחון
ראלף דובל

ראלף דאגלס דובל (בשם מלא באנגלית: Ralph Douglas Doubell; 11 בפברואר 1945) הוא אתלט עבר אוסטרלי, אלוף אולימפי (מקסיקו סיטי 1968) ושיאן עולם (1968–1973) בריצת 800 מטר.

== ביוגרפיה ==
דובל נולד ב-1945 במלבורן שבאוסטרליה. בנעוריו למד בבית הספר התיכון "מלבורן" . לאחר סיום התיכון למד באוניברסיטת מלבורן. בתקופת לימודיו באוניברסיטה החל להתאמן בהדרכתו של מאמן ספורט אישי.

הקריירה הספורטיבית הקצרה של דובל נמשכה מ-1966 עד 1972 אז נאלץ לפרוש מסיבות בריאותיות. בנוסף להישגיו הבינלאומיים היה דובל אלוף אוסטרליה בריצות 800 מטר ו-880 יארד בשנים 1964/65, 1965/66, 1966/67, 1968/69 ו-1969/70.

לאחר פרישתו מפעילות ספורטיבית החל ללמוד בבית הספר למנהל עסקים באוניברסיטת הרווארד (בוסטון, מסצ'וסטס) שם סיים תואר שני. עם סיום לימודיו, ב-1974, חזר לאוסטרליה ומונה למנהל קשרים וראש החטיבה לבנקאות תאגידית ומוסדית של קבוצת דויטשה בנק במדינה. במקביל שימש כדירקטור בדירקטוריון של אצטדיון טלסטרה בסידני.

פרש מעבודתו ב-2007.

== קריירה ספורטיבית ==
=== 1966 ===
במשחקי חבר העמים, שנערכו בקינגסטון ג'מייקה בשנת 1966 סיים במקום שישי בריצת 880 יארד בתוצאה של 1:48.3 דקות

=== 1967 ===
באוניברסיאדה שנערכה בטוקיו בשנת 1967 זכה דובל במדליית זהב בריצת 800 מטר בתוצאה של 1:46.7 דקות, לפני פרנץ יוזף קמפר (1:46.7 דקות) ובודו טמלר (1:47.8 דקות), שניהם ממזרח גרמניה.

=== 1968 ===
בתחילת השנה סבל מפציעה בעקב אכילס שמנעה ממנו להתאמן, אולם לאחר מספר חודשים חזר להתאמן.

==== אלוף אולימפי ושיאן עולם ====
באולימפיאדת מקסיקו סיטי (1968) זכה דובל במדליית זהב בריצת 800 מטר בשיא עולם חדש של 1:44.4 דקות, לפני וילסון קיפרוגוט מקניה (1:44.57 דקות) וטום פארל מארצות הברית (1:45.46 דקות). הוא השווה את השיא בן 6 השנים של פיטר סנל מניו זילנד. שיא זה החזיק מעמד כ-5 שנים ונשבר על ידי מרסלו פיאסקונארו מאיטליה (1:43.7 דקות).

=== 1969 ===
במשחקים הפסיפיים הראשונים שנערכו בטוקיו זכה במדליית זהב בריצת 800 מטר בתוצאה של 1:48.0 דקות, לפני קית' ווילר מאוסטרליה (1:48.9 דקות) ולואל פאול מארצות הברית (1:48.9 דקות)

=== 1970 ===
במשחקי חבר העמים שנערכו באדינבורו סקוטלנד בשנת 1970 הוא סיים במקום שישי בריצת 800 מטר בתוצאה של 1:47.86 דקות.

=== 1972 ===
דובל התאמן לקראת אולימפיאדת מינכן אולם פציעות משמעותיות אילצו אותו לפרוש מפעילות ספורטיבית.

== אותות הערכה ==
* ב-1985 התקבל להיכל התהילה של הספורט באוסטרליה
* ב-2006 הוענקה לדובל דרגת "חבר" במסדר אוסטרליה

== קישורים חיצוניים ==

* [https://www.abc.net.au/radionational/programs/archived/sportsfactor/ralph-doubell--franz-stampfl/3482188 ראלף דובל ומאמנו], באתר ABC, תאריך 12 בינואר 2001
* [https://www.abc.net.au/news/2018-10-13/ralph-doubells-olympic-gold-medal-moment-in-time-50-years-on/10373124 לציון 50 שנה לזכיתו של ראלף דובל באולימפיאדת מקסיקו סיטי], באתר abc.net.au
* [https://www.worldathletics.org/athletes/australia/ralph-doubell-14356701 ראלף דובל], באתר worldathletics.org
* 

== הערות שוליים ==

קטגוריה:אצנים אוסטרלים
קטגוריה:שיאני עולם באתלטיקה
קטגוריה:אלופים אולימפיים אוסטרלים: אתלטיקה
קטגוריה:אלופים אולימפיים: ריצת 800 מטרים (גברים)
קטגוריה:אתלטים באולימפיאדת מקסיקו סיטי (1968)
קטגוריה:בוגרי אוניברסיטת מלבורן
קטגוריה:בוגרי בית הספר לעסקים של הרווארד
קטגוריה:מסדר אוסטרליה: חברים
קטגוריה:אוסטרלים שנולדו ב-1945
פיקוד ההגנה (דנמרק)

פיקוד ההגנה (בדנית: Forsvarskommando או בראשי תיבות: FKO) הוא הפיקוד העליון של כוחות ההגנה של דנמרק הכפוף ישירות למשרד ההגנה. לפיקוד ההגנה כפופים פיקוד הצבא, פיקוד חיל האוויר, פיקוד הצי, פיקוד המבצעים המיוחדים, הפיקוד הארקטי המאוחד ויחידות משנה נוספות.

==היסטוריה==
בין 1922–1950 נשלטו כל הזרועות בכוחות ההגנה של דנמרק בידי הפיקוד הכללי. ב-1950 הוחלט לפרק את הפיקוד הכללי לפיקודים נפרדים. ב-18 ביוני 1969 הוחלט בחוק לאחד מחדש את כל הפיקודים תחת פיקוד אחד שיהיה כפוף ישירות למשרד ההגנה. ב-2013 עבר הפיקוד ארגון מחדש ושמו שונה "פיקוד ההגנה המשותף" (Værnsfælles Forsvarskommando). ב-1 בינואר 2019 הוחזר הפיקוד לשמו הקודם.

מפקדת פיקוד ההגנה נמצאת בבסיס הצי הולמן בקופנהגן. מטה הפיקוד משמש כמטה הכללי של כוחות ההגנה, וראש ההגנה משמש כמפקד הפיקוד.

==קישורים חיצוניים==
* [https://www.forsvaret.dk/fko אתר פיקוד ההגנה]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כוחות ההגנה של דנמרק
קורפוס האמודאים (דנמרק)

קורפוס האמודאים (בדנית: Frømandskorpset) הוא כוח מיוחד של הצי המלכותי הדני אשר כפוף לפיקוד המבצעים המיוחדים. חיילי הכוח הם אמודאים המתמחים במבצעים מיוחדים.

==היסטוריה==
הקורפוס הוקם ב-17 ביוני 1957 על פי המודל של שירות הסירות המיוחד הבריטי, ופיקוד המבצעים המיוחדים של הצי הנורווגי. תפקידו העיקרי של קורפוס האמודאים הוא סיורים ימיים, אך מוטלת עליו גם תקיפת ספינות אויב, חבלה במתקני אויב ומשימות נגד טרור ימי. הקורפוס מבצע גם פעילות על היבשה. גם המשטרה מסתייעת בקורפוס למטרות לחימה בטרור ובפלילים. לעיתים נדירות גם רשויות מקומיות משתמשות בקורפוס האמודאים כדי לבדוק מתקנים תת-מימיים.

החל משנת 2008 קורפוס האמודאים משתתף בעיקר בלחימה כנגד פיראטים ברחבי העולם.
לוחם קורפוס האמודאים

==קישורים חיצוניים==

* 
* [https://www.forsvaret.dk/da/organisation/sokom/fkp/ מידע על הקורפוס] באתר צבא דנמרק
* [https://www.facebook.com/Froemandskorpset/about/?ref=page_internal דף הפייסבוק של הפיקוד]

קטגוריה:כוחות ההגנה של דנמרק: יחידות
קטגוריה:יחידות קומנדו ימי
יוליוס לנדסברגר

הרב יוליוס לנדסברגר (בגרמנית: Julius Landsberger; 10 באוגוסט 1819, צילץ - 3 במרץ 1890, דרמשטט) היה מזרחן ורב רפורמי גרמני. רבן של פוזן ודרמשטט.

הוא התמנה כרבה של דרמשטט (שאליה היו כפופות עשרות הקהילות הכפריות במחוז שטארקנבורג של הדוכסות הגדולה של הסן) לאחר שנתיים שבהן עמד כס הרבנות פנוי, לאחר התפטרותו של הרב הקודם, צבי בנימין אוירבך, לאחר סכסוך על רקע דתי עם ועד הקהילה. עם עזיבת הרב הקודם, החיל ועד הקהילה שינויים מרחיקי לכת בהתנהלות בית הכנסת, הותקן בו עוגב והתפילות התנהלו בגרמנית ובליווי מקהלה שנטלו בה חלק נשים. לנדסברגר קיבל את כל השינויים ובכך הביא לפיצול קהילת "עדת ישורון" האורתודוקסית בדרמשטט.

==קישורים חיצוניים==

* 

==הערות שוליים==

קטגוריה:רבנים רפורמים גרמנים
קטגוריה:מזרחנים יהודים גרמנים
קטגוריה:ילידי 1819
קטגוריה:נפטרים ב-1890
פסגת גובש

רכס סנטינל]]
פסגת גובש (באנגלית: Gubesh Peak; בבולגרית: връх Губеш) היא פסגה בגבעות פלאוורז, ברכס סנטינל בהרי אלזוורת', בארץ אלזוורת' שבאנטארקטיקה.

גובהה של הפסגה 1,407 מטרים מעל פני הים.

פסגת גובש מתנשאת מעל זרם הקרח ראטפורד שממזרח לפסגה;

פסגת גובש מתנשאת מעל עמק סיקרה שממערב לפסגה.

פסגת גובש ממוקמת 11.29 קילומטרים צפון-מזרחית מהר האבנר;

פסגת גובש ממוקמת 13.95 קילומטרים דרומית - דרום-מזרחית מפסגת דיקי;

פסגת גובש ממוקמת 13.4 קילומטרים צפונית-מערבית ממצוק באטיל;

פסגת גובש ממוקמת 8.31 קילומטרים צפונית-מזרחית ממצוק טיילור.

== היסטוריה ==
הפסגה מופתה לראשונה על ידי סוקרים אמריקאים בשנת 1961; המיפוי עודכן בשנת 1988.

הפסגה נקראת על שם היישוב גובש במערב בולגריה.

== קישורים חיצוניים ==
* [https://copernix.io/#?where=-84.17847061914063,-78.45996423005676,12&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix
* [https://data.aad.gov.au/aadc/gaz/scar/display_name.cfm?gaz_id=137239 מידע כללי]

גובש
גובש
גובש
סטר אנגלי

סֶטֶר אנגלי (באנגלית: English Setter) הוא תת-מין של כלב השייך למשפחת הכלביים.

== היסטוריה של הגזע ==
אבות אבותיו, כמו של הסטר האירי הם כפי הנראה הכלאה של פוינטר, ספרינגר ספניאל אנגלי וספניאל מים אירי. גזע זה הוא כלב ציד אשר שימש לאיתור ציד על ידי חוש הריח. הסטר שייך לקבוצת כלבי הציד ששמם מלמד על תפקידם: הרטריוור משמש להבאת הציד אחרי שנורה, הפוינטר מצביע על הצייד ואילו הסטר מתיישב ליד הציד.

== מבנה כללי ==
גובהו מגיע עד 69 סנטימטרים. הגוף באורך בינוני ביחס לגובהו ויש לו גפיים אחוריים חזקים.

פרוותו קצרה עד בינונית ובעלת מרקם משיי. פרוותו מתארכת בחלק החיצוני של האוזניים, הצוואר, החזה, במורד החלק האחורי של הרגליים הקדמיות, מתחת לבטן וברגליים האחוריות, ואינה מתולתלת. היא לבנה, ועליה כתמים בצבעים שונים.

== אופי ==
הסטר נחשב לכלב בעל מרץ רב, כלב ציד מעולה ובעל חוש ריח מפותח.

מכיוון שזהו כלב נמרץ ושובב מומלץ להוציא אותו למרחבים פתוחים ויש הממליצים לאלפו. הם כלבים פעילים שזקוקים להרבה פעילות גופנית, לפחות שעתיים ביום.

הוא נחשב לכלב מאוד חברותי, ומתואר כ"ידידותי מאוד", "טוב לב" ו"מעריץ מבקרים ושמח במיוחד בילדים".

סטרים אנגליים הם אינטליגנטיים מאוד, וניתן לאמן אותם לבצע כל משימה שגזע אחר יכול לעשות, למעט רעיית צאן. עם זאת, לא תמיד קל לאמן אותם, שכן אינסטינקט הציפורים הטבעי שלהם נוטה להסיח את דעתם בסביבות חיצוניות.

== בעיות נפוצות ==
לגזע זה מספר בעיות מוכרות: תת-פעילות של בלוטת התריס, מחלת אגן תורשתית, רגישות למזון, היתכנות לחירשות חלקית ומחלות עור שונות.

== קישורים חיצוניים ==

* 

קטגוריה:הקבוצה השביעית של הפדרציה הבין-לאומית לכלבנות
קטגוריה:הקבוצה השלישית של מועצת הכלבנות האוסטרלית הלאומית
קטגוריה:הקבוצה הראשונה של מועדון הכלבים הקנדי
קטגוריה:גזעי כלבים
גורדון סטר

גורדון סֶטֶר (באנגלית: Gordon Setter) הוא תת-מין של כלב השייך למשפחת הכלביים. שמו הגיע לו מהשבט הסקוטי גורדון.

== היסטוריה של הגזע ==
אבות אבותיו, כמו של תת-מיני הסטר האחרים, הם כפי הנראה הכלאה של פוינטר, ספרינגר ספניאל אנגלי וספניאל מים אירי. גזע זה הוא כלב ציד אשר שימש לאיתור ציד על ידי חוש הריח. הסטר שייך לקבוצת כלבי הציד ששמם מלמד על תפקידם: הרטריוור משמש להבאת הציד אחרי שנורה, הפוינטר מצביע על הצייד ואילו הסטר מתיישב ליד הציד.

== מבנה כללי ==
גובהו מגיע עד 69 סנטימטרים. הגוף באורך בינוני ביחס לגובהו ויש לו גפיים אחוריים חזקים.

פרוותו קצרה עד בינונית ובעלת מרקם משיי. פרוותו מתארכת בחלק החיצוני של האוזניים, הצוואר, החזה, במורד החלק האחורי של הרגליים הקדמיות, מתחת לבטן וברגליים האחוריות, ואינה מתולתלת. היא שחורה או חומה.

== אופי ==
הסטר נחשב לכלב בעל מרץ רב, כלב ציד מעולה ובעל חוש ריח מפותח.

מכיוון שזהו כלב נמרץ ושובב מומלץ להוציא אותו למרחבים פתוחים ויש הממליצים לאלפו. הם כלבים פעילים שזקוקים להרבה פעילות גופנית, לפחות שעתיים ביום.

הסטר עירני, מתעניין ובטוח בעצמו. הוא חסר פחד ואינטליגנטי. הוא נאמן, וחזק מספיק כדי לעמוד בקשיים של האימונים. הם רגישים ואמפתיים, להוטים ללמוד וזקוקים לטיפול תקיף אך עדין.

סטרים אנגליים הם אינטליגנטיים מאוד, וניתן לאמן אותם לבצע כל משימה שגזע אחר יכול לעשות, למעט רעיית צאן. עם זאת, לא תמיד קל לאמן אותם, שכן אינסטינקט הציפורים הטבעי שלהם נוטה להסיח את דעתם בסביבות חיצוניות.

== בעיות נפוצות ==
לגזע זה מספר בעיות מוכרות: תת-פעילות של בלוטת התריס, מחלת אגן תורשתית, קטרקט ועוד.

== קישורים חיצוניים ==

* 

קטגוריה:הקבוצה השביעית של הפדרציה הבין-לאומית לכלבנות
קטגוריה:הקבוצה השלישית של מועצת הכלבנות האוסטרלית הלאומית
קטגוריה:הקבוצה הראשונה של מועדון הכלבים הקנדי
קטגוריה:גזעי כלבים
סיירת מזחלות הכלבים סיריוס

סיירת מזחלות הכלבים סיריוס (בדנית: Sirius Slædepatruljen) היא סיירת מיוחדת של הצבא המלכותי הדני האחראית על אכיפת הריבונות הדנית בתחומי המדבר הארקטי של צפון ומזרח גרינלנד. חיילי הסיירת מבצעים משימות סיור בקבוצות קטנות באמצעות כלבי מזחלת. משימות הסיור שלהם נמשכות לפעמים חודשים ארוכים ללא קשר נוסף עם בן אנוש. הקבלה ליחידה דורשת יכולות פיזיות ופסיכולוגיות חריגות. 

==היסטוריה==
הסיירת הוקמה ב-1941 בעיצומה של מלחמת העולם השנייה בידי הממשלה הגולה של דנמרק. בעלות הברית חששו שהגרמנים ינסו להשתלט על גרינלנד שנחשבה לנכס אסטרטגי. בהדרגה התברר שהחשש היה מוצדק, הגרמנים אכן ניסו להקים בגרינלנד מספר תחנות מזג אוויר שהעניקו ללופטוואפה מידע מטאורולוגי יקר מפז. גילוי התחנות בידי הדנים אפשר לחיל האוויר האמריקני להשמיד אותן במהירות.

==ארגון==
במשך השנים הסיירת הייתה כפופה באופן רשמי לממשלת גרינלנד, אולם בפועל נוהלה בידי הצי המלכותי הדני. ב-2012 הוכפפה הסיירת תחת הפיקוד הארקטי. ב-2014 הוקם פיקוד המבצעים המיוחדים שאיגד תחתיו את כל הכוחות המיוחדים של הצבא הדני, ובכלל זה את סיירת סיריוס. 

הסיירת אחראית על שטח בגודל של 16,000 ק"מ. תחנות מחקר מקומיות משמשות כבסיסי קבע עבור הסיירת, ופרט לכך ישנן 50 בקתות הפזורות ברחבי השטח עליו אחראית הסיירת, ומשמשות כתחנות זמניות. הסיירת כוללת באופן קבוע 12 לוחמים. הסיירת מחולקת לשישה צוותים אשר כל אחד מהם כולל שני לוחמים ובין 11 ל-15 כלבים. משימות הסיור של הצוותים אורכות בדרך כלל כמה חודשים, והם מסיימים לסייר בכל שטח אחריותם פעם בשלוש או ארבע שנים.

==בתרבות==
אנשי הסיירת מופיעים בעונה הרביעית של סדרת הטלוויזיה הדנית "הממשלה".

==קישורים חיצוניים==

* [https://web.archive.org/web/20070405141726/https://forsvaret.dk/GLK/Sirius/ סיירת מזחלות הכלבים סיריוס] באתר צבא דנמרק
* [https://www.xsirius.dk/en/sirius סיירת מזחלות הכלבים סיריוס] באתר xsirius

קטגוריה:כוחות ההגנה של דנמרק: יחידות
קטגוריה:יחידות עילית
יעקב כנעני (ספורטאי)

יעקב (קוקי) כנעני הוא ספורטאי ספורט נכים ישראלי שהשתתף ב.

==ביוגרפיה==
כנעני נולד וגדל בקיבוץ מעגן מיכאל. בשירותו בצה"ל היה קצין שריון ומפקד פלוגה ברמת הגולן. בשנת 1974 נפגע מפגיעת פגז שנורה מסוריה ואיבד את מאור עיניו.

במשחקים הפאראלימפיים שנערכו בטורונטו בשנת 1976 התחרה כנעני בשלושה משחים ובשתי תחרויות אתלטיקה: בתחרות קפיצה לרוחק הגיע לגובה 2.54 מטר ודורג במקום העשירי ובתחרות ריצה התחרה למרחק 60 מטר ודורג במקום ה-13 עם זמן סיום של 8.1 שניות. במשחה בסגנון חופשי ל-100 מטר לא העפיל לשלב הגמר של התחרות, במשחה בסגנון חזה ל-100 מטר סיים ב-1:43.90 דקות ודורג במקום השמיני ובמשחה בסגנון גב ל-100 מטר סיים ב-1:33.92 דקות ודורג במקום הרביעי.

כנעני למד הנדסת ייצור באוניברסיטת תל אביב. הוא נשוי ואב לארבעה ילדים: אדריכל יובל כנעני, ד״ר נועה שושני - ד״ר לביוטכנולוגיה, אהוד כנעני - מהנדס מכונות ואיתמר כנעני- מהנדס תעשייה וניהול.

==קישורים חיצוניים==
* [https://www.paralympic.org/yaacov-knaani פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:אתלטים פאראלימפיים ישראלים
קטגוריה:שחיינים פאראלימפיים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:ספורטאים נכי צה"ל
קטגוריה:עיוורים ישראלים
קטגוריה:מעגן מיכאל: אישים
קטגוריה:בוגרי אוניברסיטת תל אביב
קטגוריה:ישראלים שנולדו במאה ה-20
שמן חוחובה

זרע החוחובה
מטע חוחובה ישראלי בשקיעה
בית בד לייצור חוחובה
שמן חוחובה הוא שמן המופק מזרעיו של שיח החוחובה.<ref></ref><ref></ref>

==הרכב כימי==
יחודו של השמן הוא בכך שהרכבו כולל שרשראות ישרות ארוכות ביותר (C40-C46) של אסטר ללא טריגליצרידים. השמן רווי בחומצה איקוסנואית-11, שהיא חומצת שומן חד-בלתי רוויה. הרכב זה מעניק לשמן חיי מדף ארוכים ועמידות יוצאת דופן לטמפרטורות גבוהות, בהשוואה לשמנים צמחיים אחרים. הדבר גם הופך אותו דומה יותר בתכונותיו לשומן העור מאשר שמנים צמחיים אחרים, תכונה המועילה לשימושים קוסמטיים.

שמן חוחובה מזוקק הוא חסר צבע וריח, נקודת ההתכה שלו היא כ-10 מעלות צלזיוס ונקודת ההבזק היא 295 מעלות צלזיוס.<ref></ref><ref></ref>

==שימושים==
הראשונים שהפיקו שמן מזרעי החוחובה היו הילידים משבט אודהאם היוטו-אצטקי ששכן במדבר סונורה. הם השתמשו בו כתרופה לפצעים ולחבלות.

בשנת 1943, במהלך מלחמת העולם השנייה, החל צבא ארצות הברית להשתמש בשמן כתוסף לשמן מנוע, שמן הילוכים ושמן גיר דיפרנציאלי. כמו כן נהגו החיילים לשמן איתו מקלעים.

בתחילת שנות השבעים החלו לייצר את השמן בצורה מסחרית.<ref></ref> הוא אכיל, אך חסר ערך קלורי ואינו מתעכל, אלא חולף במעיים ויוצא ללא שינוי.

בהיותו מופק מצמח שגדל לאט וקשה לטיפוח, שמן חוחובה משמש בעיקר ליישומים בקנה מידה קטן, כמו תרופות וקוסמטיקה. שמן חוחובה דומה בתכונותיו לשמן לווייתנים ומהווה תחליף לו, לאחר שזה נאסר לייבוא בארצות הברית בשנת 1971.

השמן ניתן לזיקוק משום שהוא חסר ריח וצבע ועמיד לחימצון, במצב זה הוא משמש לרוב כחומר לחות בקרמים או שמן נושא לבישום. שמן חוחובה משמש גם לייצור ביודיזל, תוסף לדלק למכוניות ושמן סיכה של מכניקה עדינה, בגלל היותו חומר שימון המתפרק טבעית.<ref></ref>

==קישורים חיצוניים==

* 

==הערות שוליים==

חוחובה
קטגוריה:קוסמטיקה
צבי פרצוביץ

הרב צבי פרצוביץ הוא ראש ישיבה בישיבת מיר מודיעין עילית, ומראשי ישיבת אור לציון בירושלים.

==ביוגרפיה==
נולד בירושלים לרבי נחום ועטל פרצוביץ, בתו של רבי חיים שמואלביץ, ונקרא על שם סבו רבי אריה צבי פרצוביץ שהיה נכדו של הרב שלמה הכהן, בעל ה"חשק שלמה". בצעירותו למד בישיבת תפארת צבי ולאחר מכן בישיבת חברון, ובהגיעו לפרקו נישא לחנה בתו של הרב אלחנן משה קונשטט, ראש ישיבת קול תורה, בנו של הרב ברוך קונשטט מייסד הישיבה, ולאחר נישואיו המשיך ללמוד בישיבת מיר. בשנת 1991 נקרא על ידי הרב יגאל רוזן לשמש כר"מ בישיבת אור ישראל בפתח תקווה, ובשנת 2000 עם פתיחתה של ישיבת מיר ברכפלד נקרא על ידי רבי נתן צבי פינקל לשמש כראש הישיבה לצד רבי אריה פינקל. כיום הוא משמש מראשי הישיבה לצידו של רבי נועם אלון.
הרב פרצוביץ מוסר חבורות במספר ישיבות, ביניהם ישיבת עטרת ישראל וישיבת חברון.

מוסר אחת לחודש שיעור כללי בהיכל הישיבה, ומוסר שיעורים יומיים, ובישיבת אור לציון מוסר שיעור כללי אחת לשבועיים.

בניסן תשפ"ג הוכרז כי נבחר לשמש כראש ישיבה קטנה 'ברכת שמואל' בירושלים.

==משפחתו==
אביו רבי נחום פרצוביץ, וסבו (מצד אימו) רבי חיים שמואלביץ - היו ראשי ישיבת מיר.

דודו רבי רפאל שמואלביץ גם היה מראשי ישיבת מיר.

אחיו הוא הרב רפאל, ראש כולל מיר בביתר עילית ומחבר הספר "מנחת רפאל" על מסכת בבא מציעא ומסכת סוכה, גיסו הוא הרב חיים מנדל ברודסקי, המשמש כראש ישיבה בטורונטו, גיס נוסף הוא הרב יצחק הלמן, ר"מ בישיבת מיר, גיס נוסף הוא הרב אשר אריאלי, גיסיו מצד אשתו הם הרב אברהם אריה קונשטט. גיס נוסף הוא הרב יחזקאל קורן ששימש כראש ישיבת קול תורה הקטנה. חתנו הרב דוד כהנוביץ' משמש כר"מ וראש קיבוץ בישיבת עטרת שלמה.

הרב פרצוביץ' ורעייתו מתגוררים בשכונת קריית מטרסדורף בירושלים ולהם 11 ילדים, רובם נשואים.

==קישורים חיצוניים==
* 

== הערות שוליים ==

קטגוריה:ראשי ישיבה ישראלים
קטגוריה:בוגרי ישיבת חברון כנסת ישראל
קטגוריה:ראשי ישיבת מיר מודיעין עילית
קטגוריה:משפחת שמואלביץ
קטגוריה:ישראלים שנולדו ב-1951
טים ירנסן

טים סלוט ירנסן (בדנית: Tim Sloth Jørgensen; נולד ב-21 באוקטובר 1951) הוא אדמירל דני בדימוס, אשר שימש כראש ההגנה (מקביל לרמטכ"ל) של צבא דנמרק בין השנים 2008–2009.

==ביוגרפיה==
ירנסן נולד ברנדרס ב-21 באוקטובר 1951. ב-1978 הוא סיים את לימודיו בבית הספר לקצינים של הצי המלכותי הדני בדרגת לויטננט ראשון. ב-1981 הוא הוצב בדיוויזיית סירות הטילים. ב-1983 הועלה לדרגת קפטן משנה, וב-1987 לדרגת קפטן. ב-1993 מונה לסגן מפקד הספינה נילס ז'ואל-קלסן. ב-1994 הוא מונה לתפקיד מנהלי במטה הכללי. ב-1995 הוא מונה למפקד קורפוס האמודאים. ב-1996 הועלה לדרגת קומנדר. בשנת 200 מונה למפקד פיקוד הצי, וב-2002 הועלה לדרגת אדמירל משנה. ב-2008 הוא החליף את הנס הלסו בתפקיד ראש ההגנה (מקביל לרמטכ"ל) ובמקביל הועלה לדרגת אדמירל.

בתחילת שנת 2009 הסתבך ירנסן בשערורייה כאשר התגלה כי השתמש בכספי ציבור לצורך גינון דמוי פארק בחצר ביתו, וכן עבור שיפוץ משרדה של אשתו. בסופו של דבר הסכימה משטרת דנמרק לסגור את התיק לאחר שירנסן שילם מכספו את ההוצאות. בהמשך אותה שנה התפרסם ספרו של תומאס ראתסאק "Jæger – i krig med eliten" (צייד - במלחמה עם הכוחות המיוחדים). הצנזורה הצבאית ניסתה למנוע את פרסום הספר בטענה שהוא כולל מידע מסווג אודות הכוחות המיוחדים של דנמרק, אולם העיתון פוליטיקן (Politiken) פרסם אותו בספטמבר 2009. פרסום הספר גרר סערה במערכת הצבאית בדנמרק. הסערה התגברה כאשר התגלה כי באינטרנט התפרסם תרגום מחתרתי של הספר לערבית, מה שהגדיל את החשש שגורמי טרור יחשפו למידע המסווג שבספר. בעקבות הסערה נאלץ ירנסן להתפטר מתפקידו ב-4 באוקטובר.

==קישורים חיצוניים==
* [https://www.nato.int/cps/en/SID-F7865D7E-1D7975BD/natolive/who_is_who_50306.htm טים ירנסן] באתר נאט"ו

קטגוריה:ראש ההגנה (דנמרק)
קטגוריה:ילידי 1951
אוטמר קומנדה

אוטמר קומנדה (בגרמנית: Othmar Commenda; נולד ב-29 במאי 1954) הוא גנרל אוסטרי בדימוס אשר שימש כראש המטה הכללי של צבא אוסטריה בין השנים 2013–2018.

==ביוגרפיה==
קומנדה נולד בוולס ב-29 במאי 1954. הוא למד באקדמיה הצבאית התרזיאנית, וב-1975 סיים את לימודיו והצטרף לכוחות הפאנצר של הצבא. ב-1979 מונה למפקד מחלקה ברגימנט הפאנצר ה-14 בעיר הולדתו. בהמשך הועבר לפקד על פלוגה של אונדו"ף. ב-1988 הוא סיים את לימודיו באקדמיה להגנה לאומית, ולאחר מכן החל ללמד טקטיקה באקדמיה להגנה לאומית בווינה עד 1991. ב-1992 מונה למפקד גדוד סיור במיטלסבאך. ב-1994 מונה לסגן מפקד בריגדת הפאנצרגרנדיר ה-3 במאוטרן על דנובה. ב-1996 למד שנה אחת במכללת המלחמה של צבא ארצות הברית, וב-1999 לקח גם קורס בניהול באקדמיית הבונדסוור בהמבורג. לאחר מכן החל למלא תפקידי ניהול ומטה בכירים. ב-2001 הועלה לדרגת בריגדיר וב-2003 הועלה לדרגת גנרל-מיור. ב-2008 מונה לסגנו של הרמטכ"ל אדמונד אנטאכר בידי שר ההגנה נורברט דראבוש.

ב-1 בינואר 2011 פיטר דראבוש את אנטאכר בשל מחלוקת על גיוס החובה לצבא אוסטריה, ומינה את קומנדה כמחליפו. הפיטורין נתפסו באוסטריה כצעד שרירותי וכוחני של דראבוש. גם נשיא אוסטריה היינץ פישר, אשר מתוקף חוקת אוסטריה משמש כמפקד העליון של הצבא האוסטרי, התנגד למהלך של דראבוש, והביע תמיכה באנטאכר. ב-7 בנובמבר פסלה ועדת המינויים הפדרלית את החלטתו של דראבוש, ואנטאכר חזר לתפקידו. ב-23 במרץ 2013 סיים אנטאכר את תפקידו וקומנדה הוחזר לתפקיד. ב-27 ביולי 2018 סיים קומנדה את תפקידו והוחלף בידי רוברט בריגר.

==קישורים חיצוניים==

* [http://www.bundesheer.at/cms/artikel.php?ID=3827 Artikel über die Bestellung neuer Führungskräfte]
* [http://www.bmlv.gv.at/cms/artikel.php?ID=6562 Artikel über die Vorstellung des neuen Führungsduos]
* [http://www.bundesheer.at/download_archiv/photos/bundesminister/galerie.php?id=2847 Fotogalerie der neuen Führungskräfte im Verteidigungsressort]

קטגוריה:גנרלים אוסטרים
קטגוריה:ראש המטה הכללי (אוסטריה)
קטגוריה:אנשי צבא בשירות האומות המאוחדות
קטגוריה:ילידי 1954
חומצה איקוסנואית-11

חומצה איקוסנואית-11 היא חומצת שומן חד-בלתי רוויה מסוג אומגה 9, והיא חומצה איקוסנואית.<ref></ref>

היא נמצאת כטריגליצריד במגוון שמנים צמחיים ובאגוזים, ובעיקר בשמן חוחובה ובשמן קולזה.<ref></ref>

היא הופקה לראשונה בשנת 1934 משמן נתב גדול-סנפיר, על ידי קבוצת מדענים יפנים.

זוהי תרכובת מוצקה בטמפרטורות נמוכות ונמסה ב-23–24 מעלות צלזיוס. היא אינה מסיסה במים.

==קישורים חיצוניים==

==הערות שוליים==

איקוסנואית, חומצה
CHEQ

צ'ק איי איי טכנולוגיות (2018) בע"מ, המוכרת במותג CHEQ, היא חברת תוכנה ישראלית העוסקת בהגנה על אתרי אינטרנט מפני הונאות.

==היסטוריה==
החברה הוקמה באוגוסט 2013 על ידי גיא טיטונוביץ' (מנכ"ל החברה), אהוד לוי (יו"ר החברה) ואסף בוטובסקי (סמנכ"ל טכנולוגיה). החברה מפתחת תוכנה להגנה על אתרי אינטרנט מפני תנועה לא נאותה (invalid traffic - IVT) של גולשים: תנועת בוטים, משתמשים מזויפים והונאות. לפי דו"ח שפרסמה החברה בדצמבר 2021, 20% מהגולשים באתרי אינטרנט ישראליים הם בוטים ומשתמשים מזויפים. התוכנה מוצעת ללקוחות במודל SaaS. בפברואר 2022 דיווחה החברה שיש לה 12,000 לקוחות, ושהיא מגנה על 50,000 אתרי אינטרנט. מטה החברה שוכן בתל אביב, ולה משרדים גם בניו יורק ובטוקיו. בפברואר 2022 העסיקה החברה 200 עובדים, מתוכם 120 בישראל. 

בספטמבר 2020 רכשה החברה את חברת ההזנק הישראלית ClickCease העוסקת במניעת הונאות בתחום הפרסום המקוון.

===גיוס הון===
בגיוסי הון ראשונים גייסה החברה 17 מיליון דולר. בנובמבר 2019 גייסה החברה 16 מיליון דולר.

בפברואר 2022 גייסה החברה 150 מיליון דולר, ולפי הערכות הגיוס נעשה לפי שווי חברה של מיליארד דולר.

==קישורים חיצוניים==
* 

== הערות שוליים ==

קטגוריה:חברות אינטרנט ישראליות
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:חברות חד קרן ישראליות
קטגוריה:ישראל: חברות שהוקמו ב-2013
ארנסט השני, דוכס בראונשווייג-לינבורג

ארנסט השני, דוכס בראונשווייג-לינבורג (31 בדצמבר 1564–2 במרץ 1611), היה נסיך לינבורג בין השנים 1592–1611.

== ביוגרפיה ==
ארנסט נולד ב-31 בדצמבר 1564 והיה השני מבין חמישה עשר ילדים של וילהלם השישי, דוכס בראונשווייג-לינבורג ובת זוגו דורותיאה מדנמרק. לאחר לימודיו בוויטנברג, לייפציג ושטרסבורג הוא חזר לצלה כתוצאה מהחמרת בריאותו של אביו. בשנת 1592, לאחר מות אביו, הוא השתלט על מושכות השלטון. בתחילה הוא הוגבל לשלטון של 8 שנים על ידי הסכם עם אחיו כריסטיאן והאצילים. עם זאת, בעקבות חתימת ההסכם הבא, הוא קיבל סמכויות מלאות עד מותו ב-2 במרץ 1611. שלטונו כלל ניסיונות לשפר את המצב הכלכלי הן של הנסיכות והן של משפחתו, משום שאביו השאיר את המדינה בחובות כבדים. ראוי להזכיר גם את הסכם משפחת צלה שנחתם על ידו ב-1610, אשר הבטיח את אי-חלוקה של הנסיכות ואשר אושר על ידי הקיסר מתיאס ב-1612.

== אילן יוחסין ==

== קישורים חיצוניים ==

* 

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1564
קטגוריה:נפטרים ב-1611
כריסטיאן, דוכס בראונשווייג-לינבורג

כריסטיאן הזקן, דוכס בראונשווייג-לינבורג, (9 בנובמבר 1566–8 בנובמבר 1633) היה נסיך לינבורג והנסיך-בישוף של מינדן.

== ביוגרפיה ==
כריסטיאן נולד ב-9 בנובמבר 1566, והיה בנם השני של וילהלם השישי, דוכס בראונשווייג-לינבורג ודורותיאה מדנמרק. ב-1597 הוא נבחר כקואדיוטור של הנסיך-בישוף של מינדן וב-1599 נכנס בעצמו לתפקידו כבישוף. לאחר מותו של אחיו הבכור, ארנסט השני ב-1611, הוא ירש את השלטון בנסיכות לינבורג וב-1617 ירש גם את נסיכות גרובנהאגן שאוחדה עם נחלותיו.

כשפרצה מלחמת שלושים השנים הוא הצטרף, עם הדוכס פרידריך מהולשטיין, לצד של הקיסר, הפך לקולונל של כוחות החוג הסקסוני התחתון וביקש במיומנות רבה לשמור את זירת המלחמה רחוקה משטח הבישופות ככל האפשר; למרות זאת בשנת 1623 כבשו הכוחות הקיסריים תחת גנרל טילי את נחלותיו. כאשר אצילים מסכסוניה התחתונה התכוננו להגן על עצמם, כריסטיאן התפטר מתפקידו כקולונל החוג. רק בשנת 1629, כאשר התקבל צו ההשבה, הוא הצטרף לאמונה הפרוטסטנטית.

הוא מת ב-8 בנובמבר 1633.

== אילן יוחסין ==

== קישורים חיצוניים ==

* 

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1566
קטגוריה:נפטרים ב-1633
אמנה ח'אנום קזוויני

אמנה ח'אנום קזוויני (בפרסית: آمنه‌خانم قزوینی; 1787-1851) הייתה משוררת ומורה, מלומדת ומשפטנית בחוק האסלאמי במאה ה-19 באיראן. בתה טאהרה קורת אל-עין הייתה גם היא מלומדת ומשכילה, מאותיות הח"י של הבאב, ונתפסת כמודל לחיקוי עבור הבהאים.

== קורות חייה ==
אמנה ח'אנום קזוויני נולדה בשנת 1787 למשפחה של אנשי דת. היא הייתה בתם של השייח' סייד מוחמד עלי קזוויני (בנו של סייד חוסיין קזוויני) ופאטמה (בתו של סייד מוחמד מהדי בחר אל-עולום). סביה וגם אחיה, עבד אל-והאב קזוויני (אביו של עלאמה קזוויני) היו משפטנים ומלומדים מפורסמים.

בגיל 17 נישאה אמנה ח'אנום קזוויני למולא מוחמד סאלח ברע'אני, והמשיכה את לימודיה באגף הנשים במדרסה של בעלה (מדרסה סאלחיה). מלבד לימודי קוראן וחדית', אמנה למדה גם פילוסופיה, מיסטיקה ומשפט. לאחר שלמדה אצל גדולי העולמא וקיבלה את האסמכתא, שהגיעה לדרגת האיג'תהאד, הקימה מוסד ללימודי דת לומד בקזווין ולאחר מכן בכרבלא. לאמנה ח'אנום נולדו שלושה ילדים: שתי בנות (פאטמה ומרדיה) ובן.

קזוויני חיברה קצידה ארוכה בת ארבע מאות ושמונים בתים, המסופרת מנקודת מבטה של זינב בנת עלי במהלך קרב כרבלא ועד נפילתה בשבי.

== הערות שוליים ==

קטגוריה:ילידות 1787
קטגוריה:אנשי דת מוסלמים שיעים
קטגוריה:משוררים פרסים
קטגוריה:משוררות איראניות
קטגוריה:נפטרות ב-1851
משה טוויל

הרב משה טוויל מעלי הכהן (4 בנובמבר 1895 – 1 בנובמבר 1976) היה רב, פוסק וראש ישיבה, כיהן כרבה הראשי של קהילת יהודי חלב, וכראש ישיבת 'דגל תורה'.

== ביוגרפיה ==
נולד בעיר חלב שבסוריה, בי"ז בחשוון ה'תרנ"ו, לרבי יוסף ורחל למשפחת הכהנים טוויל מעלי הכהן, המיוחסת לעלי הכהן.

בבחרותו למד אצל רבו הרב עזרא עבאדי-שעיו ורבנים נוספים, לצד חברו הרב שאול מטלוב עבאדי שאותו הגדיר גם כרבו.

כאשר הוקמה ישיבת "דגל תורה", התמנה לראש הישיבה לצד חברו הקרוב הרב סלים זעפראני, על אף שעדיין היה רווק. הוא נישא לשרה, בתו של הרב אהרן טוויל, שבאה מארץ ישראל לחלב.

ישיבת דגל תורה מנתה כמאה ושבעים בחורים, אשר היו לומדים כשש עשרה שעות ביממה, החל מ-2 לפנות בוקר ועד כלות סדרי הלימוד בשעות הערב<ref name=":1">ישראל יעקב גוטפרב, כליל תפארת, ירושלים: קהל תפארת ירושלים, אב ה'תש"פ</ref>.

בהמשך התמנה גם לרבה הראשי של קהילת יהודי חלב<ref name=":2"></ref>.

במאורעות נגד היהודים בסוריה ב-1947, נשרפו בתי כנסיות וביניהם בית הכנסת בחלב בו שכן כתר ארם צובא. הרב משה טוויל וסלים זעפרני הצילו את שארית הכתר שלא נשרף ושמרו עליו עד שהוברח לישראל ב-1958.

=== עלייתו לארץ ישראל ===
בשנת ה'תשי"ח (1958), אחר ששיחדו בני ביתו את שלטונות סוריה בסכומים גדולים, קיבלה משפחתו אישור לעלות לארץ ישראל. השמועה בארץ כי הרב טוויל עולה ארצה התפרסמה, ורבים מרבני ומתושבי ארץ ישראל התקבצו לקבל את פניו, ביניהם הרב עזרא עטייה, ראש ישיבת פורת יוסף<ref name=":2" />.

כאשר הגיע לארץ קבע את מושבו בתל אביב, והחל למסור שיעורי תורה בבתי הכנסת בעיר. כעבור תקופה קצרה הקים את ישיבת 'זיכרון משה' בתל אביב, שם למדו תלמידי חכמים מהעיר ומערים נוספות<ref name=":1" />.

הרב טוויל דחף ועודד את מינויו של הרב עובדיה יוסף לרב העיר תל אביב, והפעיל את כובד משקלו כדי להשפיע על הגורמים שהתנגדו למינוי.

נפטר בח' בחשוון ה'תשל"ז, ונקבר בהר המנוחות, סמוך לציונם של חכמי ישיבת פורת יוסף<ref name=":0"></ref>.

==== בין תלמידיו ====
* רבי יצחק שחיבר - רבה הראשי של ארגנטינה
* רבי יום טוב ידיד הלוי - רבה האחרון של חלב
* רבי צדקה הררי - רב קהילת מגן דוד במקסיקו
* רבי שחוד שרים - זקן רבני ברזיל
* רבי יעקב עטייה - מזקני רבני לבנון
* רבי יוסף שאשו הלוי - מאחרוני חכמי חלב וזקן חכמי פנמה
* פרופ' משה עסיס - חוקר תלמוד

== הנצחתו ==
* בית המדרש "אהל משה" בשכונת רמות ב' נקרא על שמו.
* בית המדרש "מטה משה" בשכונת רמות א' נקרא על שמו.
* בשנת תש"פ יצא לאור הספר דגלי תורה, המנציח את דמותו.

==ראו גם==
* משפחות טוויל
==קישורים חיצוניים==
*[https://billiongraves.com/images?t=med15534466&col=1&cat=160959&rec=21503828 מצבתו ומצבת אשתו באתר BillionGraves]

== הערות שוליים ==

קטגוריה:עולים בשנות ה-1950
קטגוריה:ראשי ישיבה ישראלים
קטגוריה:ראשי ישיבות בארצות האסלאם
קטגוריה:רבני ארם צובא
קטגוריה:ישראלים שנולדו ב-1895
קטגוריה:ישראלים שנפטרו ב-1976
אזור הפסגות

אזור הפסגות (באנגלית: Peak District) הוא פארק לאומי ואזור הררי בצפון אנגליה השוכן בחלקו הדרומי של רכס הרי הפניין.

הפארק הלאומי בשטח כולל של 1,440 קילומטר רבוע, שוכן ברובו במחוז דרבישייר אך מתפרס גם למחוזות צ'שייר, מנצ'סטר רבתי, סטפורדשייר, מערב יורקשייר ודרום יורקשייר. אזור הפסגות הוא הפארק הלאומי הראשון שהוגדר בממלכה המאוחדת כבר באפריל 1951 ואחד מ-15 פארקים לאומיים שהוקמו לאורך השנים ועד היום. שטחי הפארק משלב אזורי טבע לצד אזורים מיושבים וכולל מספר אטרקציות ומסלולי טיול המושכים אליהם כ-13 מיליון מבקרים בשנה. 

הפארק מנוהל על ידי רשות הפארק הלאומי אזור הפסגות שאחראי על שימור הטבע ועידוד התיירות לשטחי הפארק.

==פסגות עיקריות==
<gallery>
Kinder Scout (northwestern end) - geograph.org.uk - 80943.jpg|קינדר סקאוט, 636 מ'
On the Shelf - geograph.org.uk - 563413.jpg|בליקלו, 633 מ'
The long climb.jpg|בלאק היל, 582 מ'
Trig point on Shining Tor - geograph.org.uk - 696107.jpg|שיינינג טור, 559 מ'
Mam Tor Castleton.jpg|מאם טור, 517 מ'
BosleyCloud.jpg|בוסלי קלאוד, 343 מ'
</gallery>

==ראו גם==
* הרי הפניין
* יורקשייר דיילס

==קישורים חיצוניים==

* 
* 

*
קטגוריה:הממלכה המאוחדת: פארקים לאומיים
דיולה קוסטולאני-קאן

חצר שטופת שמש
דרך קלנהג'י 12–14. בניין דירות להשכרה לסטודיו
דיולה קוסטולאני-קאן (במקור קאן, בהונגרית: Kosztolányi-Kann Gyula,<ref>Névváltozatok: Kosztolányi (Kann) Gyula; Kosztolányi Kann Gyula; Kan Gyula</ref> פשט,<ref>Budapest 1873-ban jött létre. Pest-Buda település nem létezett. Több forrás helytelenül hozza a születés helyét</ref> <ref></ref> 9 בינואר 1868<ref></ref> – בודפשט, 5 בינואר 1946)<ref></ref> היה צייר ואדריכל יהודי-הונגרי.

== ביוגרפיה ==
דיולה קאן (Kann) נולד במשפחה יהודית כבנם של ליפוט קאן סוחר שנאפס (1835–1917)<ref></ref> ושל רוזליה ארנסט. הוא למד אדריכלות, אבל מלבד התוכניות האידיאליות בספרים, הוא בקושי תכנן פרויקטים, אף על פי שהיו לו הזמנות. המפורסם ביותר מבין הבניינים שלו בבודפשט הוא בניין דירות לסטודיו בדרך קלנהג'י. הוא למד ציור אצל ברטלן קרלובסקי בבודפשט, אחר כך אצל שימון הולושי במינכן. בתחילה צייר נופים נטורליסטיים, מאוחר יותר תמונות נוף ריאליסטיות, שבהן ניתן לחוש את הצבעים והקווים של ציורי אנרי מאטיס, פול גוגן ופול סזאן. קוסטולאני-קאן היה חבר מייסד וחבר בקבוצת האימפרסיוניסטים ונטורליסטים הונגרים.<ref>Réti István: A nagybányai művésztelep. Budapest : Kulturtrade Kiadó, 1994. 28. p. </ref>

בתערוכה שלו בהיכל האמנות בשנת 1911, הוענק לו פרס ג'רג' ראט על ציור הנוף שלו בשם "ספטמבר אחר הצהריים". בשנת 1913 זכה במדליית הזהב של הסלון הלאומי. רוב יצירותיו עברו לבעלות פרטית, אך כמה מהן נשמרות גם בגלריה הלאומית של הונגריה. לאיוש מרק (1867-1942) צייר דיוקן של דיולה קוסטולאני-קאן למען הדורות הבאים. אשתו הייתה אירן הרצקה, איתה התחתן בבודפשט ב-24 במאי 1896.<ref></ref>

== פרסים ==
* 1910 היכל האמנות (בודפשט) "פרס ראט" עם תמונת נוף
* 1913 הסלון הלאומי. מדליית זהב על תמונתו "מוטיב של באדן"

== מציוריו הידועים יותר ==
* ספטמבר אחר הצהריים (1911)
* יום מעונן (1912; הגלריה הלאומית של ההונגריה, (MNG) בודפשט)
* טיילת על שפת מים (1912)
* בתים על קו המים ( MNG )
* פרבר בחורף (MNG)
* עיירה קטנה
* פנורמה
* תמונת נוֹף
* בתים ישנים
* מרפסת
* בתים הולנדים

== לקריאה נוספת ==
* לקסיקון אמנות מא' עד ת' 
* [https://mek.oszk.hu/00300/00355/html/ABC07165/08483.htm לקסיקון ביוגרפי הונגרי I-II] . עורך ראשי. אגנש קניירש. בודפשט, הוצאת אקדמיה, 1967-1969.
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0515.html דיולה קוסטולאני-קאן]

== קישורים חיצוניים ==

* [http://www.hung-art.hu/index-en.html חייו ויצירותיו באתר האמנויות היפות בהונגריה]
* [https://web.archive.org/web/20101103090604/http://kieselbach.hu/cgi-bin/kieselbach.cgi?MENUID=SZERZOK#AUKCIO561 חייו ותמונותיו באתר האינטרנט של גלריית קיזלבך]

== הערות שוליים ==

קטגוריה:ציירים יהודים הונגרים
קטגוריה:אדריכלים יהודים הונגרים
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:ציירים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1868
קטגוריה:הונגרים שנפטרו ב-1946
התנ"ך העברי משטוטגרט

ה-Biblia Hebraica Stuttgartensia (לטינית: התנ"ך העברי משטוטגרט), בקיצור: BHS, ולעיתים נדירות BH<sup>4</sup>, היא מהדורה ביקורתית של התנ"ך המלווה במנגנון חילופי נוסח. זו המהדורה הרביעית בסדרת Biblia Hebraica.
==סדרת Biblia Hebraica==
סדרת Biblia Hebraica היא סדרה שמבקשת להביא בפני הקורא את הנוסחים השונים של התנ"ך, וזאת, באמצעות מנגנון חילופי נוסח שמציג בפני הקורא נוסחים חלופיים, על פי כתבי יד שונים של התנ"ך, ועל פי המשתקף בתרגומי המקרא העתיקים (כגון תרגום השבעים ליוונית והתרגומים הארמיים).
הסדרה יוצאת לאור בשטוטגרט שבגרמניה על ידי החברה הגרמנית לכתבי הקודש (Deutsche Bibelgesellschaft).
המהדורה הראשונה בסדרה יצאה לאור בשנת 1906 על ידי רודולף קיטל (Rudolf Kittel), והיא כללה מנגנון חילופי נוסח, על סמך כתבי יד עתיקים ותרגומים. מהדורה שנייה ומתוקנת יצאה לאור בשנת 1913.
בין השנים 1929 ל-1937 יצאה לאור המהדורה השלישית, ובה שלושה חידושים עיקריים:
א. לראשונה התבסס נוסח התנ"ך שבמהדורה על כתב יד מהמאה הי"א, שנחשב לכתב היד הקדום ביותר של המקרא כולו (כתב יד לנינגרד).
ב. מנגנון חילופי הנוסח הורחב משמעותית, וכלל גם הצעות רבות לתיקון הנוסח.
ג. נוספו הערות המסורה הקטנה.
החוקרים אלברכט אלט (Albrecht Alt), אוטו אייספלט (Otto Eissfeldt) ופאול קלה (Paul Kahle) היו מעורבים גם הם בהפקת המהדורה, אלא שהמוניטין של קיטל האפיל עליהם והמהדורה נקראה על שמו "תנ"ך קיטל", ובקיצור: BHK . מהדורה זו הייתה למהדורה הביקורתית הסטנדרטית ששימשה את החוקרים במשך שנות דור.<ref></ref>

==המהדורה הרביעית – BHS==
מהדורה זו יצאה לאור בין השנים 1977-1967, בעריכת קרל אליגר (Karl Elliger) ווילהלם רודולף (Wilhelm Rudolph). המהדורה נקראה Biblia Hebraica Stuttgartensia על שם העיר שטוטגרט בה יושבת ההוצאה לאור.
במהדורה זו שלושה שינויים עיקריים ביחס לקודמתה:
א. מנגנון חילופי הנוסח עבר עריכה מקיפה, והוסרו הצעות תיקון רבות שלא היו מבוססות דיין.
ב. למנגנון חילופי הנוסח נוספו השוואות למגילות מדבר יהודה. השוואות אלה חשובות ביותר, שכן מגילות מדבר יהודה קדומות בכאלף שנה לכתב היד לנינגרד.
ג. נכללו גם הערות המסורה הגדולה (אלא שהן הודפסו בכרך נפרד).
מהדורת המשך
משנת 2004 ואילך הולכת ויוצאת לאור המהדורה החמישית, ושמה Biblia Hebraica Quinta (לטינית: התנ"ך העברי החמישי), ובקיצור: BHQ .

==מנגנון חילופי הנוסח==
מנגנון זה הוא כלי חשוב ביותר לעבודתם של חוקרי המקרא, והוא מביא בפני הקורא נוסחים חלופיים שמבוססים, כאמור, על נוסחים אחרים שנמצאו במגילות מדבר יהודה, על כתבי יד נוספים של המקרא, על נוסח התורה של השומרונים, ועל נוסחים שמשתקפים בתרגומים העתיקים: ביוונית, ארמית ולטינית. מנגנון חילופי הנוסח כולל גם הצעות לתיקון הנוסח מאת העורכים.

==ראו גם==
*ביקורת נוסח המקרא
==לקריאה נוספת==

<div style="direction: ltr;">
* Baker, D. L. (2010). Which Hebrew Bible?: review of Biblia Hebraica Quinta, Hebrew University Bible, Oxford Hebrew Bible, and other modern editions. Tyndale bulletin, 61(2), 209-236.
</div>

==קישורים חיצוניים==

*[https://www.academic-bible.com/en/online-bibles/biblia-hebraica-stuttgartensia-bhs/read-the-bible-text/ נוסח המקרא על פי מהדורת BHS ]
*[https://www.academic-bible.com/en/bible-society-and-biblical-studies/scholarly-editions/hebrew-bible/bhs/ אודות המהדורה, באתר ההוצאה לאור]

==הערות שוליים==

קטגוריה:מהדורות של התנ"ך
קטגוריה:ביקורת המקרא
קטגוריה:הטקסט המקראי
קטגוריה:נוסחי המקרא
The War to End All Wars (אלבום של סבטון)

The War to End All Wars הוא אלבום האולפן העשירי של להקת ההבי מטאל סבטון, שיצא לאור ב-4 במרץ 2022.<ref></ref><ref></ref><ref></ref><ref></ref>

האלבום מהווה המשך לאלבומה התשיעי של הלהקה, "The Great War", שיצא ב-2019, וכמו קודמו יהווה אלבום קונספט שמתמקד בזוועות, הנסים ואירועים נוספים סביב מלחמת העולם הראשונה, כמו הפסקת האש של חג המולד, חיילי הסער של הצבא הגרמני, המירוץ אל הים, חוזה ורסאי, ספינות הדרדנוט ששלטו בים בתחילת המאה העשרים ועוד.

הקליפ שליווה את הסינגל הראשון מהאלבום, "Christmas Truce", היה מועמד לפרס הווידאו קליפ של השנה בטקס פרסי ה"Global Metal Apocalypse Awards" לשנת 2021, וסיים במקום השני.<ref></ref>

==רצועות==
ההערה בסוגריים מתארת את הנושא במלחמת העולם הראשונה שבו עוסק השיר.

== משתתפים==
סבטון
* יואכים ברודן – שירה, קלידים
* פר סונדשטרום – בס, קולות רקע
* כריס רורלנד – גיטרות, קולות רקע
* טומי יוהאנסון – גיטרות, קולות רקע
* הנס ון דאהל – תופים, קולות רקע

== מיקומי שיא ==

==קישורים חיצוניים==

==הערות שוליים==

קטגוריה:אלבומי סבטון
קטגוריה:אלבומי 2022
קטגוריה:אלבומי מטאל
קטגוריה:אלבומים באנגלית
קטגוריה:מלחמת העולם הראשונה בתרבות